钦定古今图书集成/明伦汇编/氏族典/第371卷 > 《廖用贤尚友录》 > 严忠嗣
## 钦定古今图书集成/明伦汇编/氏族典/第371卷 > 《廖用贤尚友录》 > 严忠嗣

按《元史严实传》：“忠嗣，实之第三子也。其兄忠济授以
东平人匠总管，遥领单州防御使事。乙卯，充东平路
管军万户。丁巳，从忠济略地扬州，取邵伯埭，首立战
功。中统三年，李璮叛，宋兵攻蕲州，势张甚，徐州总管
李杲哥降于宋，忠嗣从大帅按脱救蕲县，复徐州，执
李杲哥杀之。四年，朝廷惩青、齐之乱，居大藩者子弟
不得亲政”，于是罢官家居。至元十年卒。